**Toimintaohje terveysalan opiskelijoille**

# LOVe –lääkehoidon osaamisen verkkokoulutus Diakissa, SAMKissa ja Satakunnan sairaanhoitopiirissä

Satakunnan sairaanhoitopiirissä (SATSHP) on käytössä LOVe -lääkehoidon osaamisen verkkokoulutus, joka on osa hoitohenkilökunnan lääkehoitolupaprosessia.

Terveysalan opiskelijat voivat suorittaa tulevaan ammattiinsa liittyvät LOVe -tentit ammattikorkeakoulussa (SAMK ja DIAK), kun heillä on opinnoista suoritettuna ainakin kaksi kolmasosaa (rajat: sairaanhoitaja / bioanalyytikko / röntgenhoitaja 140 op, ensihoitaja ja terveydenhoitaja 160 op sekä kätilö 180 op). **Lisäksi osallistumisen edellytyksenä on, että opiskelija on suorittanut kaikki lääkehoidon opinnot ja lääkelaskut hyväksytysti**. LOVe -oppimateriaalia ei ole tarkoitettu käytettävän opetussuunnitelman mukaisessa lääkehoidon opetuksessa. LOVe ei korvaa lääkehoidon opetusta.

Laillistettuun terveydenhuollon ammattiin opiskelevat opiskelijat suorittavat ammattikorkeakoulussa **ainakin LOP ja IV – osiot**, muut SATSHP:n Moodlessa olevat LOVe – osiot ovat myös mahdollista tenttiä.

1. Ammattikorkeakoulun **LOVe -yhteyshenkilöt** (Diak: Erja Aitonurmi & Sinikka Vuorinen; SAMK: Kristiina Kurittu & Airi Westergård) tilaavat valmistuville opiskelijoille SATSHP:n Moodle -tunnukset SATSHP:n Koulutuspalveluiden koulutussuunnittelijalta.
2. Koulutussuunnittelija luo tunnukset ja toimittaa ne noin kahden viikon sisällä ammattikorkeakoulujen yhteyshenkilöille. **Tunnukset** ovat **voimassa** opiskelijan valmistumiseen asti, kuitenkin **korkeintaan puolen vuoden ajan** tunnusten luomisesta.
3. Opiskelija opiskelee LOVe -materiaalin tunnuksillaan. SAMKissa opiskelija saa käyttää **kahdeksan tuntia** tentteihin valmistautumiseen ja tenttiin syventävän harjoittelun aikana. Tentti tulee kuitenkin tehdä työajan ulkopuolella.
4. Ammattikorkeakoulut järjestävät valvotut LOVe -tenttitilaisuudet erikseen ilmoitettuina ajankohtina. Tenttiä ei ole mahdollista suorittaa Exam -tenttiakvaariossa (SAMK).
5. LOVe -tenttipäivät löytyvät ammattikorkeakoulun Moodlesta.
6. Opiskelija ilmoittautuu LOVe -tenttiin viimeistään viikkoa ennen ammattikorkeakoulun Moodleen LOVe -ilmoittautuminen – opintojaksolle (avain: LOVe). Hylätyn tentin voi uusia kaksi kertaa LOVe -tenttipäivinä. Kolmen hylätyn tenttisuorituksen jälkeen tentti lukkiutuu ja opiskelijan tulee käydä lisäkoulutuksessa. Tässä tilanteessa opiskelijan tulee ottaa yhteyttä oman ammattikorkeakoulun LOVe-yhteyshenkilöihin.
7. Opiskelija tulostaa Moodlesta tenttiä varten **Lääkehoidon osaamisen lokikirjan** ja tuo sen tullessaan tenttitilaisuuteen. Tentissä saa olla mukana kynä ja taskulaskin, mutta ei kännykän laskinta. Henkilöllisyys todistetaan kuvallisella henkilöllisyystodistuksella tai ajokortilla.
8. Ammattikorkeakoulun yhteyshenkilö valvoo ja kirjaa suoritusmerkinnät (hyväksytty/hylätty) lokikirjaan. Opiskelija kerää kaikki tenttisuorituksensa samaan lokikirjaan.
9. Opiskelija säilyttää lokikirjan huolellisesti. **Opiskelijan lokikirjaan merkityt LOVesuoritukset (teoria- ja lääkelaskutentit) ovat voimassa yhden vuoden**.
10. Lääkehoidon lupaan liittyvät kliiniset näytöt voi antaa vasta valmistuttuaan ja solmittuaan työsuhteen. Tällöin samaan lokikirjaan täydennetään näyttösuorituksien merkinnät.
11. Tarvittavien hyväksyttyjen LOVe-tenttisuoritusten ja näyttöjen jälkeen hoitotyöntekijät saavat osastonhoitajan / lähiesimiehen laatiman sekä vastuuyksikön ylilääkärin allekirjoittaman lääkehoitolupatodistuksen. Lääkehoidonlupa on voimassa viisi vuotta.

## 31.1.2018 Anna-Kaisa Kautto SATSHP, Erja Aitonurmi & Sinikka Vuorinen Diak, Kristiina Kurittu & Airi Westergård SAMK

**LOVe -tenttikohtaista tietoa:**

**LOP tentti** = Lääkeosaamisen perusteet osan tentti sisältää kaksi osaa.

|  |  |
| --- | --- |
| Osa 1:  | 10 teoriakysymystä → läpipääsyyn vaaditaan 80 % (8/10) oikein  |
| Osa 2:  | 5 laskua → läpipääsyyn vaaditaan 100 % (5/5) oikein  |
| PKV:  | 15 teoriakysymystä → läpipääsyyn vaaditaan 80 % (12/15) oikein  |
| Rokote:  | 20 teoriakysymystä → läpipääsyyn vaaditaan 80 % (16/20) oikein  |

**IV tentti** = Suonensisäinen lääke- ja nestehoito osan tentti sisältää kaksi osaa.

Osa 1: 10 teoriakysymystä → läpipääsyyn vaaditaan 80 % (8/10) oikein Osa 2: 5 laskua → läpipääsyyn vaaditaan 100 % (5/5) oikein

**ABO tentti** = Verensiirron tentti sisältää 20 teoriakysymystä.

 Tenttiä voit harjoitella Moodlessa vapaasti. Virallisella kerralla sinulla tulee olla valvoja, joka kirjaa tuloksen.

 20 teoriakysymystä → läpipääsyyn vaaditaan 80 % (16/20) oikein

**KIPU tentti** = Kivun lääkehoidon tentti

 10 teoriakysymystä → läpipääsyyn vaaditaan 80 % (8/10) oikein

**PSYK tentti** = Mielenterveyden häiriöiden ja päihderiippuvuuksien lääkehoidon tentti

 10 teoriakysymystä → läpipääsyyn vaaditaan 80 % (8/10) oikein

**LAS tentti** = Lasten lääkehoito osan tentti sisältää kaksi osaa.

Osa 1: 10 teoriakysymystä → läpipääsyyn vaaditaan 80 % (8/10) oikein Osa 2: 5 laskua → läpipääsyyn vaaditaan 100 % (5/5) oikein

**GER tentti** = Iäkkäiden lääkehoito osan tentti sisältää kaksi osaa.

Osa 1: 10 teoriakysymystä → läpipääsyyn vaaditaan 80 % (8/10) oikein Osa 2: 10 teoriakysymystä → läpipääsyyn vaaditaan 80 % (8/10) oikein

**ENSI tentti** = Ensihoidon lääkehoidon tentti

10 teoriakysymystä → läpipääsyyn vaaditaan 80 % (8/10) oikein

## 31.1.2018 Anna-Kaisa Kautto SATSHP, Erja Aitonurmi & Sinikka Vuorinen Diak, Kristiina Kurittu & Airi Westergård SAMK